
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 1066 

30 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κίνηση της διαδικασίας σύνταξης Γενικού Πολεοδομι- 
κού Σχεδίου του οικισμού Κεφάλου Δήμου Ηρα- 

κλειδών, νήσου Κω (ν. Δωδεκανήσου)». 1 

Κήρυξη ως αναδασωτέας έκτασης εμβαδού 442,70 
τ.μ. στη θέση «Τουμπανάρια» περιφέρειας Δ.Δ. 

Δελφών, Δήμου Δελφών, του Νομού Φωκίδας. 2 

Καθορισμός μέγιστων επιτρεπόμενων υψών σε περιο¬ 
χές της πόλης Δράμας. 3 

Άρση ασυμφωνίας σε τμήμα της οδού Κατακουζηνού 
πόλης Δράμας. 4 


ΑΠΟΦΑΣΕΙ Σ 

Αριθ. 36863 (1) 

Κίνηση της διαδικασίας σύνταξης Γ ενικού Πολεοδομικού 
Σχεδίου του οικισμού Κεφάλου Δήμου Ηρακλειδών, 
νήσου Κω (ν. Δωδεκανήσου)». 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 (παρ. 1)τουν. 1337/1983 
«Επέκταση των πολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Ά 33). 

2. Τις διατάξεις του άρθρου 4 (παρ. 11) του ν. 2508/1997 
«Βιώσιμη οικιστική ανάπτυξητωνπόλεων καιοικισμώντης 
Χώρας και άλλες διατάξεις» (Α' 124). 


3. Τις διατάξεις του άρθρου 90 του π.δ/τος 63/2005 «Κω¬ 
δικοποίηση της νομοθεσίας για την Κυβέρνηση και τα Κυ¬ 
βερνητικά Όργανα» (Α' 98). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος Χωροταξίας 
και Δημοσίων Έργων «Ανάθεση αρμοδιοτήτων Υπουργού 
Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος, Χωροταξίας και Δημο¬ 
σίων Έργων» (Β' 754). 

5. Την υπ’ αριθμ. 77/1992 γνωμοδότηση του Κοινοτικού 
Συμβουλίου Κεφάλου. 

6. Το υπ’ αριθμ. 123/2005 υπηρεσιακό σημείωμα της Δι¬ 
εύθυνσης Πολεοδομικού Σχεδιασμού - Τμήμα Α'. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Την κίνηση της διαδικασίας σύνταξης του Γ ενικού Πο- 
λεοδομικού Σχεδίου του οικισμού Κεφάλου Δήμου Ηρα- 
κλειδών, νήσου Κω (ν. Δωδεκανήσου), τα όρια του οποίου 
φαίνονται με μπλε γραμμή στο σχετικό πρωτότυπο διά¬ 
γραμμα σε κλίμακα 1:5.000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 36863/2005 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2005 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3585 (2) 

Κήρυξη ως αναδασωτέας έκτασης εμβαδού 442,70 τ.μ. 
στη θέση «Τουμπανάρια» περιφέρειας Δ.Δ. Δελφών, 
Δήμου Δελφών, του Νομού Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛλΑΔΑΣ 

Έχοντας υπόψη: 

1. Τις διατάξεις των άρθρων 24 παρ.1 και 117παρ.3του 
Συντάγματος. 

2. Τις διατάξεις του ν. 2503/1997 « Διοίκηση - Οργάνω¬ 
ση - Στελέχωση της Περιφέρειας κ.λπ.». 

3. Τις διατάξεις του ν. 998/1979 « Περί προστασίας των δα¬ 
σών και των δασικών εν γένει εκτάσεων της χώρας», όπως 
τροποποιήθηκαν με τον ν. 3208/2003 και συγκεκριμένα: 

α)Του άρθρου 41 παρ. 1, όπως συμπληρώθηκε μετοά- 
θρο 1 παρ. 8 του ν. 3208/2003, 

β) Του άρθρου 38 παρ. 1. 

4. Τις διαταγές του Υπουργείου Αγροτικής Ανάπτυξης 
και Τροφίμων: 

α) 160417/1180/8.7.1980 

β) 182447/3049/24.9.1980 

5. Την υπ’ αριθ. 3240/26.8.2005 πρόταση του Δασαρχείου 
Άμφισσας από την οποία προκύπτει ότι η έκταση που ανα- 
φέρεται στο θέμα είχε κατά το χρόνο καταστροφής της που 
έγινε από παράνομη εκχέρσωση, κατά το μήνα Δεκέμβριο 
2004, από τον Βασίλειο Καλογερόπουλο, κάτοικο Αθηνών, 
δασικό χαρακτήρα κατά την έννοια του άρθρου 3 παρ. 1 του 
ν. 998/1979,όπως τροποποιήθηκε με το ν. 3208/2003, καλυ¬ 
πτόμενη από έλατα νεαράς ηλικίας, πουρνάρια και κέδρα, 
πυκνότητας 40% και ως εκ τούτου επιβάλλεται η κήρυξή της 
ως αναδασωτέας. 

6. Την υπ’ αριθμ. 1414/1.9.2005 αναφορά και σύμφωνη 
γνώμη της Δ/νσης Δασών Ν. Φωκίδας, αποφασίζουμε: 


Κηρύσσουμε ως αναδασωτέο, το δημόσιο δάσος, εμ¬ 
βαδού 442,70 τ.μ. στη θέση «Τουμπανάρια» περιφέρειας 
Δ.Δ. Δελφών, Δήμου Δελφών, με σκοπό, αφ’ ενός μεν τη 
διατήρηση του χαρακτήρα του δάσους, ώστε να αποκλει¬ 
στεί η διάθεσή του για άλλο προορισμό, αφ’ ετέρου δε την 
επαναδημιουργία της δασικής βλάστησης με φυσική 
αναγέννηση. 

Προσδιορίζεται από τα στοιχεία 1, 2, 3, 4.13, 14, 15, 

1 όπως φαίνεται στο συνημμένο διάγραμμα το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Με δημόσιο δάσος ελάτης και εν μέρει με 
έκταση φερόμενη ως ιδιοκτησία Β. Καλογερόπουλου. 

Δυτικά: Με δημόσιο δάσος ελάτης και εν μέρει με χω¬ 
ματόδρομο. 

Βόρεια: Με δημόσιο δάσος ελάτης. 

Νότια: Με δημόσιο δάσος ελάτης. 

Η απόφαση αυτή ισχύει από της κοινοποιήσεώς της αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 46 
π.δ. 18/1989). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 15 Σεπτεμβρίου 2005 

Ο Γενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

_ ΤΟΠΟΓΡΑΦΙΚΟ ΔΙΑΓΡΑΜΜΑ ___ 

ΑΝΑΔΑΣΩΤΕΟΥ ΔΗΜΟΣΙΟΥ ΔΑΣΟΥΣ ΕΜΒΑΔΟΥ 442,70 τ.μ.. ΠΟΥ ΚΑΤΑΣΤΡΑΦΗΚΕ ΑΠΟ ΔΙΑΝΟΙΞΗ ΔΡΟΜΟΥ ΣΤΗ ΘΕΣΗ ΤΟΥΜΠΑΝΑΡΙΑ 
Δ.Δ. ΔΕΛΦΩΝ ΤΟΥ ΔΗΜΟΥ ΔΕΛΦΩΝ_______—- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΔΠ - Π 4006 (3) 

Καθορισμός μεγίστων επιτρεπόμενων υψών σε περιοχές 
της πόλης Δράμας. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του ν.δ. της 17.7.1923 και ειδικότερα τα 
άρθρα 3 και 70 όπως μεταγενέστερα τροποποιήθηκαν και 
συμπληρώθηκαν. 

2. Τις διατάξεις του ν. 1337/1983 (ΦΕΚ 33Α) όπως μετα¬ 
γενέστερα τροποποιήθηκαν και συμπληρώθηκαν. 

3. Το ν. 3044/2002 για την ΜΣΔ και άλλες διατάξεις και 
ειδικότερα το άρθρο 10 αυτού. 

4. Το ν. 1577/1985 όπως ισχύει σήμερα και ειδικότερα το 
άρθρο 9 παρ. 7 αυτού. 

5. Το Γενικό Πολεοδομικό Σχέδιο Δράμας (Απ. 72238/ 
4616/7.3.1994 ΦΕΚ 896Δ/30.8.1994). 

6. Το ρυμοτομικό σχέδιο της Δράμας του 1930. 

7. Την αναθεώρηση του εγκεκριμένου ρυμοτομικού 
σχεδίου της Δράμας (Απ. ΤΠ - ΠΕ 2032/31.5.1995 ΦΕΚ 
416/Δ/19.6.1995). 

8. Το κοινό θετικό υπόμνημα της επιτροπής ΤΕΕ, συλ¬ 
λόγου αρχιτεκτόνων, συλλόγου διπλωματούχων μηχανι¬ 
κών Ν. Δράμας. 

9. Την υπ’ αριθμ. 188/2005 κατά πλειοψηφία θετική 
απλή γνωμοδότηση του Δημοτικού Συμβουλίου Δράμας. 

10. Την υπ’ αριθμ. 31/2005 κατά πλειοψηφία θετική γνω¬ 
μοδότηση του συμβουλίου ΠΕ.ΧΩ. Ν.Δράμας, αποφασί¬ 
ζουμε: 

1. Καθορίζουμε μέγιστο επιτρεπόμενο ύψος 15 μ. σε 
όλα τα Ο.Τ. της πόλης Δράμας με συντελεστή δόμησης 
1,2 στα οποία ίσχυε το πανταχόθεν ελεύθερο σύστημα 
δόμησης (μέγιστη επιτρεπόμενη κάλυψη 40%) για τους 
λόγους που αναγράφονται στην υπ’ αριθμ. 31/2005 ομό¬ 
φωνη γνωμοδότηση του Συμβουλίου ΠΕ.ΧΩ. Ν.Δράμας. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού ή του δημοτικού προ¬ 
ϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από την ημέρα δημοσίευσης. 

Δράμα, 14 Σεπτεμβρίου 2005 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 


Αριθ. ΔΠ - Π 4007 (4) 

Άρση ασυμφωνίας σε τμήμα της οδού Κατακουζηνού 
πόλης Δράμας. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του ν.δ. της 17.7.1923 και ειδικότερα τα 
άρθρα 3 και 70 όπως μεταγενέστερα τροποποιήθηκαν και 
συμπληρώθηκαν. 

2. Το διάταγμα της 18.10.1925 «Περί τρόπου διορθώσε- 
ως ασυμφωνίας κ.λπ.». 

3. Τις διατάξεις του ν. 1337/1983 (ΦΕΚ 33Α) όπως μετα¬ 
γενέστερα τροποποιήθηκαν και συμπληρώθηκαν. 

4. Το ν. 3044/2002 για την ΜΣΔ και άλλες διατάξεις και 
ειδικότερα το άρθρο 10 αυτού. 

5. Το Γενικό Πολεοδομικό Σχέδιο Δράμας (Απ. 
72238/4616/7.3.1994 ΦΕΚ 896Δ/30.8.1994). 

6. Το ρυμοτομικό σχέδιο της Δράμας του 1930. 

7. Την αναθεώρηση του εγκεκριμένου ρυμοτομικού 
σχεδίου της Δράμας (Απ. ΤΠ - ΠΕ 2032/31.5.1995 ΦΕΚ 
416/Δ/19.6.1995). 

δ. Την υπ’ αριθμ. 118/2002 ομόφωνη θετική απλή γνω¬ 
μοδότηση του Δημοτικού Συμβουλίου Δράμας. 

9.Την υπ’ αριθμ. 32/2005 ομόφωνη θετική γνωμοδότηση 
του συμβουλίου ΠΕ.ΧΩ. Ν. Δράμας, αποφασίζουμε: 

1. Διορθώνουμε τη διαπιστωθείσα ασυμφωνία μεταξύ 
των εγκεκριμένων - διαμορφωμένων στην πραγματικότη¬ 
τα οικοδομικών γραμμών στα Ο.Τ. 220,221,225,224,229, 
227, 230, 228, 662, 663 της πόλης Δράμας εκατέρωθεν 
τμήματος της οδού Κατακουζηνού και καθορίζουμε ως 
ισχύουσες οικοδομικές γραμμές τις ήδη διαμορφωμένες, 
σύμφωνα με το εγκεκριμένο σχέδιο της πόλης Δράμας 
του 1930 για τους λόγους που αναγράφονται στην υπ’ 
αριθμ. 32/2005 ομόφωνη γνωμοδότηση του Συμβουλίου 
ΠΕ.ΧΩ. Ν.Δράμας 

2. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού ή του δημοτικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από την ημέρα δημοσίευσης. 

Δράμα, 14 Σεπτεμβρίου 2005 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




